Προσυμπτωματικός έλεγχος για το καρκίνο του τραχήλου της μήτρας: Μια συγκριτική ανασκόπηση των διεθνών κατευθυντήριων οδηγιών
Creators: name: Λιασίδη, Πολυξένη-Ναταλία Χαράλαμπου
Publisher: name: Aristotle University of Thessaloniki
Year: 2025
Subjects: καρκίνος τραχήλου
προσυμπτωματικός έλεγχος
κατευθυντήριες οδηγίες
cervical cancer
screening
guidelines

description: Ο καρκίνος του τραχήλου της μήτρας αποτελεί το τέταρτο σε συχνότητα εμφάνισης καρκίνο παγκοσμίως με το πλακώδες καρκίνωμα να αποτελεί το πιο κοινό τύπο. Τα περισσότερα κρούσματα οφείλονται στη προσβολή των κυττάρων της ζώνης μετάπτωσης του τραχήλου από τον ιό των ανθρώπινων θηλωμάτων (HPV). Σε ποσοστό 90% η ανοσολογική απάντηση εξαλείφει τα μολυσμένα κύτταρα μέσα σε δύο χρόνια, αλλά σε περιπτώσεις ανοσοανεπάρκειας πιθανώς να αναπτυχθεί εμμένουσα λοίμωξη, οδηγώντας σε προκαρκινικές αλλοιώσεις που χωρίς θεραπεία ενδέχεται να εξελιχθούν σε καρκίνο. Η πρωτογενής πρόληψη της νόσου εξασφαλίζεται με τον εμβολιασμό, ενώ η δευτερογενής με την εφαρμογή διεθνών προγραμμάτων προσυμπτωματικού ελέγχου για κάθε πληθυσμιακή ομάδα. Η παρούσα διπλωματική εργασία αποτελεί μια συστηματική βιβλιογραφική ανασκόπηση, στόχος της οποίας είναι η παρουσίαση και σύγκριση όλων των δημοσιευμένων ειδικών κατευθυντήριων οδηγιών που αφορούν την εφαρμογή προσυμπτωματικού ελέγχου του καρκίνου του τραχήλου της μήτρας. Έπειτα από μία ενδελεχή αναζήτηση σε τρεις βάσεις δεδομένων (Pubmed, Scopus και Web of Science) και δευτερογενώς σε ξεχωριστές ιστοσελίδες εντοπίστηκαν και μελετήθηκαν οι συστάσεις από 7 διεθνείς εταιρείες (ASCCP, WHO, ACS, USPSTF, SOGC, Australian NCSP και New Zealand NCSP). Σύμφωνα με τα αποτελέσματα της έρευνας, οι περισσότερες εταιρείες καθιστούν αναγκαία την έναρξη προσυμπτωματικού ελέγχου μετά την ηλικία των 20 ετών, και τη διακοπή αυτού σε ηλικία 60-65 ετών. Κατά κύριο λόγο προτιμάται η διενέργεια HPV-DNA test σε μεσοδιάστημα πέντε ετών. Μερικές εταιρείες αποδέχονται τη κυτταρολογία ή VIA ανά τριετία ενώ κάποιες προτείνουν την εφαρμογή κυτταρολογίας ως μέθοδο διαλογής «triage test» μετά από την ανάδειξη θετικού HPV-DNA test.Σε περίπτωση ανίχνευσης χαμηλόβαθμων αλλοιώσεων συνήθως συστήνεται παρακολούθηση. Σε περίπτωση όμως εντοπισμού θετικού HPV-DNA test για υψηλής ογκογενετικής ικανότητας τύπους του ιού (16,18) ή/και ανίχνευσης υψηλόβαθμων κυτταρολογικών αλλοιώσεων συνήθως συστήνεται περεταίρω διερεύνηση και παρέμβαση με κολποσκόπηση ή/και κωνοειδή εκτομή τραχήλου ή/και ενδοτραχηλική απόξεση, δεδομένης της αυξημένης πιθανότητας ανάπτυξης καρκίνου.
description: Cervical cancer is the fourth most common cancer in the world with the squamous carcinoma being the most common type. Most cases are associated to the human papillomavirus (HPV) infection of the cervical transition zone cells (TZ). In 90% of cases, the immune response eliminates infected cells within two years, but in cases of immunodeficiency, persistent infection may develop, leading to precancerous lesions that may evolve into cancer. The primary prevention of the disease is ensured by vaccination, while the secondary prevention demands the implementation of international screening programs for each population group. This diploma thesis includes a systematic literature review, the aim of which is to present and compare all published specific guidelines relating to the cervical cancer screening. After a thorough search in three databases (Pubmed, Scopus and Web of Science) and secondarily in separate websites, recommendations from 7 international companies (ASCCP, WHO, ACS, USPSTF, SOGC, Australian NCSP and New Zealand NCSP) were identified and studied. According to the results of the survey, most companies make it necessary to start screening after the age of 20, and stop it at the age of 60-65. It is mainly preferable to perform an HPV-DNA test within five years. Some companies accept cytology or VIA every three years, while some others suggest the application of cytology as a triage test after a positive HPV-DNA test. However, in case of the detection of a positive HPV-DNA test for high oncogenetic types of the virus (16,18) and / or high-grade cytological lesions, further investigation and intervention by colposcopy and / or cone resection of the cervix and / or endocervical curettage is recommended, given the increased likelihood of developing cancer.